GiliGold/VAD_KnessetCorpus huggingface dataset:
<נעה בן שבת: אם היום יש לך 7 גופים ומחר יהיו לך 12 גופים, אז על 5 הגופים הנוספים - - -
<דרור גרנית: אתה לא יכול ליצר את זה.
<דרור גרנית: זו פגיעה בתחרות.
<דרור גרנית: היה פה מעבר יסודי.
<דרור גרנית: המצב היום הוא מצב שבו, לכאורה, כל מי שעומד בתנאי הסף יכול להיכנס ובעיקרון יש חופש עיסוק.
<דרור גרנית: זאת אומרת, אם הוא עומד בתנאי הסף, he is in כמו, לצורך הדיון, רישיון נהיגה.
<דרור גרנית: זה לא מוגבל, כל מי שעומד בתנאי הסף – עובר.
אלי אלאלוף: עוד דעה, בבקשה.
<צבי במברגר: עמותה שקיימת 40 שנה ופועלת בשדה השירות הלאומי, האם יתכן שיהיה במכרז בעוד שנתיים ולחמש שנים יוציאו אותנו החוצה, לפטר מ-100 עובדים, לפרק מנגנונים.
<צבי במברגר: אחרי 5 שנים נזכה – ניכנס.
<צבי במברגר: נראה לי משהו לא - - -
<צבי במברגר: נראה לי שאין לזה אח ורע - - -
אלי אלאלוף: זה כן קיים.
<צבי במברגר: אז אני חושב שיש פה איזשהו חוסר הבנה במורכבות, תסלחו לי, של הקמת גוף.
<צבי במברגר: אני חושב שצריך לתת התראה בחוק של לחות שנתיים לפרק.
<צבי במברגר: הרי "עמינדב" פועלת אך ורק בשירות הלאומי, אם מחר אין לנו גוף מוכר, נצטרף לפרק את עצמנו.
<צבי במברגר: אני חושב שצריך לתת בחוק לפחות התראה של שנתיים - - -
אלי אלאלוף: יש מכרז.
אלי אלאלוף: מכרז כדי לאפשר גם להיכנס, גם לשפר את הקיים וגם לעמוד - - -
<צבי במברגר: זו לא תורה מהשמיים המכרז.
<צבי במברגר: קיבלנו אישור, יש הוכחות, יש לנו את הרישיון להפעיל שירות לאומי, עושים את זה בהצלחה.
<צבי במברגר: אז אם אני לא טוב – יש בחוק הרבה אמצעים להוציא אותי.
<צבי במברגר: אבל רק על סמך קוביית משחק?
אלי אלאלוף: זה כל כך מתמשך הדיון הזה שלפעמים – גם לרישיון יש - - -
<יואב ארבל: צריך להבין שיש פה שינוי מהותי כרגע - - -
<צבי במברגר: - - - על מבנים ארגוניים מאוד מורכבים, עם השקעות כספיות גדולות, ואי-אפשר בהינף של כל קורא לבטל את כל העשייה הזאת.
אלי אלאלוף: יכול להיות שבמכרז יגידו שהפעלתו תהיה לגופים החדשים רק החל משנה שנייה ואחרים עד שיתארגנו לצאת מהתכנית.
<צבי במברגר: נראה לי מרחיק לכת.
אלי אלאלוף: התשובה לשאלה שלך היא חד-משמעית - - -
<צבי במברגר: רק צריך להגיד שיש פה שינוי מאוד מהותי בהצעת החוק מהצב היום.
<צבי במברגר: המצב היום הוא שהכרה בגוף מוכר היא הכרה לצמיתות, אלא אם קרה משהו ואז מבטלים.
<צבי במברגר: בהצעת החוק המצב הוא שונה לחלוטין.
<צבי במברגר: כבר בסעיף של ההכרה, בסעיף 47, ההכרה מוגבלת ל-5 או 7 שנים, עוד לא הוכרע העניין הזה.
<צבי במברגר: אני מפנה אתכם לסעיף 46(ה), שם כתוב שגוף מוכר, כשתגמר ההכרה, יהיה בסמכות השר להאריך את ההכרה בו.
שולי מועלם-רפאלי: הבנתי, אדוני, מכל השעות של הדיונים בנושא הזה, שבמצד אחד אנחנו רוצים לפתוח, אבל בעיקר אנחנו לא רוצים – תתקן אותי אם אני טועה – להוציא בלי סיבה.
<צבי במברגר: מה זה להוציא בלי סיבה?
<צבי במברגר: זה יהיה רנדומלי.
<צבי במברגר: חברת הכנסת מועלם, זה יהיה רנדומלי - - - קול קורא ויחליטו על 5, אז אני לא אהיה.
<נעה בן שבת: מה שכתוב זה שאחת ל-5 או 4 שנים, בתלוי באיזה סעיף זה יכנס, קובעים מה הגבהת מספר הגופים.
<נעה בן שבת: הגבהת מספר הגופים, יכול להיות שהיא תאפשר כניסה של גופים חדשי, ולהם יגידו: שלום וברכה.
<נעה בן שבת: חוץ מזה, יש את ההוראה שאומרת שאחת לכמה שנים, 5 או 7 שנים, בוחנים את הגוף המוכר.
<צבי במברגר: נכון.
<נעה בן שבת: זאת אומרת שמרגע שהגוף המוכר נכנס, יכול להיות שיימצאו באותו הליך תחרותי פחות גופים מוכרים ממה שהממשלה אישרה כי לא כולם יעמדו בתנאי הסף, אז יכול להיות שיאשרו פחות מהם, אז יכול להיות שיהיה עוד גוף שיוכל להיכנס בשלב מאוחר יותר.
<נעה בן שבת: אנחנו לא יודעים איך יהיה, אבל הבחינה של גוף מוכר, חידוש ההכרה בו, תעשה אחת ל-7 שנים מהמועד שבו הוא קיבל את ההכרה.
שולי מועלם-רפאלי: לכן זה לא לצמיתות כמו - - -
<נעה בן שבת: בדיונים בסבב הקודם אתה הצעת מודל שהכול יעשה אחת ל-7 שנים.
<נעה בן שבת: יעשו ריסטרט לכל המערכת.
<נעה בן שבת: אבל אני הבנתי שהוועדה לא קיבלה את - - -
<דרור גרנית: המחשבה הייתה שיהיו מועדים מסונכרנים - - -
<נעה בן שבת: אם אתם אומרים שבאותו מכרז בוחנים את כל הגופים, כשהמשמעות של החלטת השר להגבלת מהספר הגופים המוכרים, זה אומר שכולם עומדים לבחינה מחדש, באותו מועד, במסגרת הליך תחרותי –זה לא מה שאני הבנתי וזה לא המנגנון שמייצרת פה הצעת החוק.
<נעה בן שבת: המנגנון שמייצרת הצעת החוק הוא שמרגע שגוף נכנס, יש לו תקופת זמן שהוא לא חופפת בהכרח את המועדים שבהם מחליטים על מספר הגופים המוכרים.
<נעה בן שבת: הוא רץ עם זה למשך 7 שנים, אחר כך הוא נבחן מחדש.
<נעה בן שבת: אפשר להאריך לו, אפשר לא להאריך - - -
<דרור גרנית: אבל - - -
אלי אלאלוף: דרור, אתה לא יחיד פה.
<נעה בן שבת: אם גוף פינה את מקומו ובינתיים אפשר להכניס במקומו, בגלל שהוא נפסל ויש מקום פנוי – שוב יצטרכו לעשות תהליך תחרותי.
<נעה בן שבת: יכולים להיות כל מיני דברים בדרך, אבל לא בכל שלב בוחנים מחדש את כל הגופים.
אלי אלאלוף: אני מציע שנצמד לנוסח הכתוב ולא נשנה שום דבר.
<נעה בן שבת: יש פה הסתייגות של חבר הכנסת מיקי לוי לגבי הנושא של מועדי סדרי עדיפות.
<נעה בן שבת: השאלה אם אתה עומד על זה.
<נעה בן שבת: הצעת שזה לא אחת ל-5 שנים אלא כל מיני מספרים שונים.
<נעה בן שבת: היא לא מופיעה פה בנוסח, אבל בסדרי עדיפות, החל מסעיף 22 לגבי סדרי עדיפויות, הצעת שזה לא יהיה 5 שנים אלא פחות או יותר.
<נעה בן שבת: יש פה הסתייגויות חלופיות על כל מיני מועדים: 4 שנים, 3.5 שנים, 8 שנים.
<נעה בן שבת: כל מיני אפשרויות.
<נעה בן שבת: אתה רוצה שיצביעו על האפשרויות?
אלי אלאלוף: מה יש לנו היום בהצעה?
<נעה בן שבת: היום יש אחת ל-5 שנים.
<נעה בן שבת: לפחות אחת ל-5 שנים.
אלי אלאלוף: כולם אומרים שזו מערכת כבדה לבדוק אותה אחת לתקופה יותר קצרה.
אלי אלאלוף: לקחנו שני מספרים בכל החוק הזה: 5 ו-7.
אלי אלאלוף: בוא ניצמד לזה.
מיקי לוי: אתה מבקש ממני או אתה רוצה שנצביע?
אלי אלאלוף: אני מבקש בלי הצבעה.
מיקי לוי: יש לי בעיה אתך.
אלי אלאלוף: אין לי בעיה, חס ושלום.
מיקי לוי: לי יש בעיה.
מיקי לוי: אני מקבל את עמדתך לסעיף הזה.
מיקי לוי: זה שטויות, זה יקטין לי את הנאומים במליאה ב-5-4 דקות.
מיקי לוי: יש לי שם 500.
אלי אלאלוף: איזה איומים.
אלי אלאלוף: שמתם לב איזה איומים?
שולי מועלם-רפאלי: מיקי, בניגוד לשאר האופוזיציה, הוא באמת לוחם.
שולי מועלם-רפאלי: הוא לא יוותר לנו על דקה.
אלי אלאלוף: אני מבטיח לך שההצגה שלי תהיה קצרה ואני אקבל נזיפות מהייעוץ המשפטי כי אני קצר מדי.
מיקי לוי: אני מוותר, לבקשת אדוני.
<נעה בן שבת: בסעיף 24 אנחנו אומרים שהרשות מעבירה למועצה עד 1 ביולי בכל שנה, את תכנית הפעילות השנתית שלה לשנה הקרובה.
<נעה בן שבת: גם פה ההסתייגויות מציעות מועדים שונים: לא ב-1 ביולי אלא במועדים יותר מאוחרים.
<נעה בן שבת: יש פה הרבה הסתייגויות חלופיות.
אלי אלאלוף: קבענו גבול עד יולי בגלל התיאומים עם כל המערכת, כולל הגיוס, כולל ההכוונה, כולל הכנת המקומות לקבלת מתנדבים.
אלי אלאלוף: זה לא נשלף.
<נעה בן שבת: ההסתייגויות הן לגבי כל המועדים שקבועים פה, מ-1 ביולי - - - אחרי זה המועצה מחליטה עד 1 באוגוסט, אחר כך השר יאשר את תכנית הפעילות עד 1 ב-ספטמבר.
<נעה בן שבת: לגבי כל המועדים יש - - -
אלי אלאלוף: אנחנו בדקנו אתכם את המועדים - - -
אלי אלאלוף: - - - לעשות בחינה טכנית.
אלי אלאלוף: אני לא רואה בזה שום ייחוד או כוונות לא גלויות.
<ישעיהו אברהם: בחוק לא מופיע מה זה השנה.
<ישעיהו אברהם: עקרונית, הפרשנות של שנה, לכאורה, תהיה מ-1 בינואר.
<ישעיהו אברהם: אבל שנת שירות מתחילה ב-1 בספטמבר בעצם.
<ישעיהו אברהם: יש לי הרגשה שהמועדים לא יהיו מתאימים.
<ישעיהו אברהם: זאת אומרת, אם השר מאשר את תכנית הפעילות ב-1 בספטמבר ואתה מפעיל שירות לאומי ב-1 בספטמבר, אז זה יתפוס רק לשנה שלאחר מכן.
אלי אלאלוף: לא לקחנו בחשבון את ההערה שנראית כל-כך טריוויאלית?
<יואב ארבל: אין ספק שזו שנת השירות של המתנדבות, אבל אנחנו עובדים עם תקציב מדינה שמתחיל ב-1 בינואר.
<יואב ארבל: לכן, עד ל-1 בספטמבר יש לנו תכנית לשנה שתהיה אחרי זה.
<יואב ארבל: היא לא חופפת לגמרי - - -
שולי מועלם-רפאלי: לא לשנה של ה-1 בספטמבר הזה אלא ל-1 בספטמבר הבא.
אלי אלאלוף: זה כמו מערכת החינוך.
<יואב ארבל: אין פה חפיפה בין - - -
<נעה בן שבת: סימן (ב) נוגע לוועדת ההשגה.
<נעה בן שבת: אנחנו מדברים על ועדת השגה שחברים בה המנהל, עובד בכיר ברשות שהמנהל הסמיכו, יועץ משפטי לרשות וחבר מועצה שנתמנה לפי סעיף 32 - - -
שולי מועלם-רפאלי: המנהל זה ראש הרשות?
<נעה בן שבת: המנהל זה ראש הרשות, כן.
<נעה בן שבת: הסעיף הזה מוחל גם על חוק שירות לאומי-אזרחי.
<נעה בן שבת: ההשגות האלה אמורות לדון בנושאים שמצוינים פה בהצעת החוק, כמו למשל: הכללה ברשימה של מי שיכול לשרת בחוץ-לארץ או נושאים מסוימים שבהם נכתב במפורש שיש אפשרות לוועדה להשיג.
<נעה בן שבת: בנוסף לזה, היא מקבלת החלטות לגבי קבלה לשירות או הפסקת שירות.
<נעה בן שבת: אלה באמת החלטות של הגופים המפעילים שיכולים מאוד להשפיע על בנות השירות.
<נעה בן שבת: יש הצעה של חבר הכנסת מיקי לוי לגבי רוב נשי בוועדת ההשגה.
מיקי לוי: שולי, פה בטוח תהי אתי.
מיקי לוי: אדוני, אם מדובר ברוב המתנדבות והמתנדבים, כשלמתנדבות יש רוב, ראוי שבוועדת השגה יהיה רוב נשי שיכיר את דרך חשיבתן, מצפונן, כל הדברים שקשורים לנושא נשים, כדי שהן לא תפגענה.
מיקי לוי: לעיתים, גברים לא שוקלים את השיקול הנאות.
מיקי לוי: פה אני לטובת המתנדבות.
<שר-שלום ג'רבי: אנחנו מוחים על מה שאתה אומר, אבל אין בעיה.
שולי מועלם-רפאלי: אדוני יכול לתת לנו מספרים של חלוקה מגדרית?
<שר-שלום ג'רבי: 80% בנות.
שולי מועלם-רפאלי: 80%?
<שר-שלום ג'רבי: משהו כזה.
<שר-שלום ג'רבי: וטוב שכך.
מיקי לוי: שיהיה רוב לחברי הוועדה.
<שר-שלום ג'רבי: אני חושב שאנחנו יודעים לתת מענה ואנחנו יודעים להתחשב גם בבת וגם בבן.
<שר-שלום ג'רבי: אבל אין לי שום בעיה שיהיה רוב נשי בתנאי שבדברים האחרים שיהיו זכרים – יהיה רוב לזכרים.
שולי מועלם-רפאלי: השאלה שלי היא אם יש לך נשים שיכולות למלאות את התפקידים שמאיישים - - -
אלי אלאלוף: יש לכם בעיה.
אלי אלאלוף: לא יהיה לכם מניין מסורתי.
אלי אלאלוף: אתה מונע מהם מניין מסורתי.
שולי מועלם-רפאלי: אה, מניין מסורתי.
שולי מועלם-רפאלי: 10 גברים.
שולי מועלם-רפאלי: גדול.
<שר-שלום ג'רבי: אין כאן רוב נשי, בתנאי שאתם תחליטו שמנכ"ל הרשות הבא תהיה אישה.
מיקי לוי: זו הצעה לא נורמלית.
<שר-שלום ג'רבי: לא אכפת לי.
מיקי לוי: זה בצד החיובי.
מיקי לוי: זו הצעה מעולה.
<שר-שלום ג'רבי: אדוני היושב-ראש, זה בסדר גמור.
<שר-שלום ג'רבי: לא אכפת לי מי יהיה.
<שר-שלום ג'רבי: חבר הכנסת מיקי לוי - - -
אלי אלאלוף: איך יעשו קדיש, תגיד לי?
<שר-שלום ג'רבי: היועץ המשפטי הוא זכר, השלישית יכולה להיות אישה.
<שר-שלום ג'רבי: אבל אם המנהל לא יהיה אישה – אין לך רוב.
<שר-שלום ג'רבי: מה אתה רוצה?
שולי מועלם-רפאלי: אנחנו יכולים להכניס פה, דרור - - -
מיקי לוי: - - - שאת נלחמת במקומי, בבקשה.
שולי מועלם-רפאלי: אנחנו יכולים להכניס פה את העניין של ייצוג הולם לנשים, לפחות.
<נעה בן שבת: אבל אנחנו מדברים על ועדה של 3 אנשים.
<שר-שלום ג'רבי: שלושה.
<שר-שלום ג'רבי: אלא אם אתם רוצים להעמיד משהי, איך זה נקרא?
<שר-שלום ג'רבי: דנה אינטרנשיונל, איך זה נקרא הדבר הזה?
שולי מועלם-רפאלי: הי.
שולי מועלם-רפאלי: הלו.
<שר-שלום ג'רבי: אז אין בעיה.
<שר-שלום ג'רבי: היא גם כאן וגם ככה.
<שר-שלום ג'רבי: מה אתם רוצים?
<שר-שלום ג'רבי: נו, באמת, זה לא שייך.
<שר-שלום ג'רבי: אנחנו רוצים לעמוד בדברים שאתם מחייבים אותנו.
שולי מועלם-רפאלי: בדיוק, אדוני.
שולי מועלם-רפאלי: עכשיו זה היה שיח פנים-מרוקאי, ממש - - -
<שר-שלום ג'רבי: אנחנו רוצים לקיים את מה שאתם אומרים.
<דרור גרנית: אדוני היושב-ראש, פספסתי את ההערה - - -
אלי אלאלוף: אתה רוצה סיפור?
שולי מועלם-רפאלי: רק אם אתה מבין מרוקאית, אתה יכול להבין - - -
אלי אלאלוף: זה לא גס.
אלי אלאלוף: ההערות המרוקאיות אף פעם לא גסות.
<דרור גרנית: - - -
שולי מועלם-רפאלי: במיוחד, אתה אומר.
אלי אלאלוף: אמרתי שהוא בא לנשק את אביו, עשה אותו - - -
מיקי לוי: יש נושאים שבת שירות לאומי לא תפרט בפני גברים.
מיקי לוי: לא צריך להיות מאובן.
מיקי לוי: ראוי שנהיה - - -
<שר-שלום ג'רבי: חבר הכנסת מיקי לוי, יש לה את העמותה.
מיקי לוי: אתם תפתרו לי את הבעיה.
מיקי לוי: אל תמכור לי לוקשים אתה.
<שר-שלום ג'רבי: אין לי בעיה.
<שר-שלום ג'רבי: אתה רוצה שאני אשים חצאית כשנדון בזה?
<שר-שלום ג'רבי: לא באמת, מה אתם רוצים שנעשה?
מיקי לוי: תן לי פתרון.
<שר-שלום ג'רבי: אין לי פתרון.
<שר-שלום ג'רבי: לא אשקר לכם.
אלי אלאלוף: אז הוועדה תדאג תמיד לצרף - - -
<שר-שלום ג'רבי: יש - - -
שולי מועלם-רפאלי: אולי שתמיד תשב בדיונים האלה אישה.
שולי מועלם-רפאלי: אולי אחת מחברות המועצה.
שולי מועלם-רפאלי: רעיון מצוין של הבחור פה.
<שר-שלום ג'רבי: אבל היא לא עובדת שלנו.
<נעה בן שבת: אבל יש לך נציגי ציבור לפי סעיף - - -
<שר-שלום ג'רבי: אם נהיה תלויים באחרים, אנחנו מעכבים.
<נעה בן שבת: לא אדם נוסף.
<נעה בן שבת: אותו גורם שלישי - - -
אלי אלאלוף: אתה לא יודע שיש מייל לכולם?
אלי אלאלוף: "וואטסאפ"?
<שר-שלום ג'רבי: זו ישיבה.
<שר-שלום ג'רבי: אם אתם רוצים שהכול יהיה במייל, זה לא רציני, אבל לא אכפת לי.
<נעה בן שבת: אותו גורם שלישי בוועדת ההשגה צריך להיות או - - -
<שר-שלום ג'רבי: אז תהיה אישה.
<שר-שלום ג'רבי: השלישית תהיה אישה.
שולי מועלם-רפאלי: השלישית אישה.
מיקי לוי: השלישית אישה.
מיקי לוי: העיקר שתהיה אישה.
שולי מועלם-רפאלי: השלישית אישה, העיקר שתהיה אישה שם כדי שהבנות יוכלו לדבר.
<דרור גרנית: נזכיר בהקשר הזה שבעצם חלה חובת ייצוג הולם לנשים.
<דרור גרנית: מכוח חוק שירות המדינה היא חלה על הרשות באופן כללי.
<דרור גרנית: לא יודע מה אחוזי העמידה שלכם.
<נעה בן שבת: יש פה הסתייגות נוספת שנוגעת לכך שההשגה תהיה באישור הוועדה.
שולי מועלם-רפאלי: איזו ועדה?
שולי מועלם-רפאלי: הוועדה הזאת?
מיקי לוי: ברגע שקיבלתם שתהיה שם אישה, לא צריך.
<נעה בן שבת: מורידים את הנושא הזה.
<נעה בן שבת: עכשיו אנחנו עוברים לנושא של הממונה על פניות הציבור.
<נעה בן שבת: בסעיף 26 אנחנו אומרים שהפניות הן פניות מהממונה על פניות הציבור, לרבות פניות מקבלי השירות מהגופים המפעילים בנוגע לשירות ופניות מתנדבים.
<נעה בן שבת: אנחנו לא כוללים פה את הפניות של הגופים המוכרים ושל הגופים המפעילים.
<נעה בן שבת: הן לא פניות ציבור.
<נעה בן שבת: בעניין הזה הם יכולים לפנות לרשות באופן ישיר במסגרת הפיקוח על השירות הלאומי.
<דרור גרנית: נעה, בעניין פניות מקבלי השירות.
<נעה בן שבת: פניות מקבלי השירות, למשל, אם עמותה מסוימת שולחת בנות שירות לבתים של קשישים לתת טיפול או לשוחח איתם.
<נעה בן שבת: אם אדם כזה שמקבל את השירות, הוא יכול לפנות לממונה על פניות הציבור ולהגיד כן שירות לאומי, לא שירות לאומי, כן התנהגה בסדר, לא התנהגה בסדר - - -
<דרור גרנית: נניח שזו עמותה ששולחת את בת השירות, והתלונה של מקבל השירות מתגלגלת להיות תלונה על העמותה, לא תלונה על הבת שירות.
<נעה בן שבת: לא אמרנו שזה על הבת שירות.
<נעה בן שבת: התלונות צריכות להיות - - - מוקד לפניות הציבור באופן יותר כללי.
<נעה בן שבת: מישהו שראה איך השירות ניתן, הוא יכול לפנות להגיד: שימו לב, אתם הרשות שמפעילה את השירות הלאומי, ראיתי שמתנדב בשירות לאומי פעול כך או אחרת, צריך להיות או לא צריך להיות.
<נעה בן שבת: שתהיה לו כתובת, הוא לא יכול לדעת שהבת הזאת - - -
שולי מועלם-רפאלי: זה גם נכון שתהיה עוד עין, לטוב ולמוטב, דרור.
<דרור גרנית: יש קושי בזה שהרשות הופכת להיות מעין רגולטור על גופים אחרים שהם לא הגופים המוכרים שלנו.
<שר-שלום ג'רבי: זה התפקיד שלנו.
<שר-שלום ג'רבי: אני רואה בזה תפקיד - - -
אלי אלאלוף: אחר כך תיקחו אותו לשיעור תלמוד.
אלי אלאלוף: הוא מתאים, דרור.
שולי מועלם-רפאלי: הוא בא משם, אדוני.
שולי מועלם-רפאלי: אנחנו רק לא יודעים.
שולי מועלם-רפאלי: איך הפכתי אותך בין רגע - - -
<דרור גרנית: כשאני מקבל מחמאות אני שותק.
<שר-שלום ג'רבי: אתה שותק עכשיו או לא?
<דרור גרנית: שותק, שותק.
אלי אלאלוף: היית שם?
אלי אלאלוף: אז למה לא נשארת?
<שר-שלום ג'רבי: אדוני היושב-ראש, אני רק אגיד לך שהשר אורי אורבך, זכרונו לברכה, אמר שהציונות הדתית מביאה חילונים הרבה יותר משהחילונים מביאים חילונים.
<שר-שלום ג'רבי: אז אני אסביר.
שולי מועלם-רפאלי: אחר כך בשקט.
<שר-שלום ג'רבי: זה בשמו של אורי אורבך.
אלי אלאלוף: זכרונו לברכה.
שולי מועלם-רפאלי: צריך להגיד שבשבוע הבא ימלאו שנתיים לפטירתו, בכ"ח בשבט.
<נעה בן שבת: סעיף 27(ב) דובר על ההצעה לתיקון הזאת.
<נעה בן שבת: השר רשאי להסמיך מבין עובדי הרשות מפקחים שיהיו נתונות להם הסמכויות לפי חוק זה, כולן או חלקן.
<נעה בן שבת: בנוסף זה, משרד העבודה, הרווחה והשירותים החברתיים ביקש לשמר את הסמכויות שניתנות לו לגבי מתנדבים שהם צעירים בסיכון או אנשים עם מוגבלות, ולכן סעיף קטן (ב) אומר: "השר רשאי, לאחר התייעצות עם שר העבודה הרווחה והשירותים החברתיים, להסמיך, מבין עובדי משרד העבודה הרווחה והשירותים החברתיים, מפקחים שיהיו נתונות להם הסמכויות לפי חוק זה, כולן או חלקן, לשם פיקוח בעניינם של מתנדבים שהם צעירים בסיכון או אנשים עם מוגבלות.
<נעה בן שבת: בנוסף לכך, בסוף הסעיף יש הוראה שאומרת בסעיף קטן (ד) בעמוד 42: "אין בסמכויות מפקח לפי פרק זה כדי לגרוע מסמכויות פיקוח אחרות הנתונות למפקחים לפי כל דין.
<נעה בן שבת: בעמוד 41, בסעיף 28 יש את ההתייחסות לנושא של כניסה למשרדי כל גוף מוכר והכניסה לדירות השירות.
<נעה בן שבת: הכניסה למשרדי כל גוף מוכר, בסופו של דבר השינוי הוא יחסית מינורי ואומר: "להיכנס למשרדי כל גוף מוכר או גוף מפעיל ולמקומות שבהם יש לו יסוד סביר להניח שמשרתים מתנדבים".
<נעה בן שבת: הנושא של המסמכים נכנס כבר בפסקה (1) ולכן ירד.
<נעה בן שבת: "אולם אם המשרדים או המקומות האמורים משמשים למגורים, לא ייכנס אליהם המפקח אלא במועד סביר שתואם עם מנהל המקום, ובהעדר מנהל המקום – עם הדייר במקום, או על פי צו של בית משפט.
<נעה בן שבת: אנחנו מדברים על משרד של גוף מוכר או גוף מפעיל שמנוהל בתור מקום מגורים.
<נעה בן שבת: סעיף (3) נוגע לפיקוח הספציפי על הדירות.
<נעה בן שבת: אנחנו מדברים פה על כניסה לדירת שירות כדי לבדוק את התאמת הדירה לכללים שנקבעו לגבי מגורי המתנדבים.
<נעה בן שבת: השאלה פה הייתה האם אנחנו צריכים לקבל את הסכמת של כל המתנדבים המתגוררים בדירה או שאנחנו יכולים להסתפק בתיאום המועד - - -
אלי אלאלוף: בתיאום ובנוכחות אחד המתנדבים.
שולי מועלם-רפאלי: חייבים שיהיו מתנדבים הדירה כשנכנסים.
<שר-שלום ג'רבי: היועץ המשפטי, סליחה, אומר כאן שתיאום – תדבר.
<יואב ארבל: דורש תיאום מראש איתן.
<יואב ארבל: אם הן לא מסכימות – אתה לא יכול להיכנס.
<נעה בן שבת: אנחנו מדברים על כניסה למקום מגורים.
<נעה בן שבת: מקום מגורים שמתגוררים בו אנשים.
<שר-שלום ג'רבי: אני רוצה להסביר לכם את המשמעות.
<שר-שלום ג'רבי: הבקר לא יכול להיכנס אם הדלת נעולה.
<שר-שלום ג'רבי: הבקר או המפקח מגיע, הוא יכול להיכנס.
<שר-שלום ג'רבי: הוא מתקשר לדירה ואומר לרכזת, אבל הוא לא צריך את ההסכמה.
שולי מועלם-רפאלי: לכן - - - לא הייתה פה הסכמה.
<שר-שלום ג'רבי: אני לא משפטן.
<שר-שלום ג'רבי: אומר היועץ המשפטי שצריך את ההסכמה.
<שר-שלום ג'רבי: אני לא חושב שצריך הסכמה.
<נעה בן שבת: תיאום הוא יותר קל מהסכמה אבל הוא מבטא הסכמה, לכן אני חושבת שאפשר לחיות אתו.
<נעה בן שבת: אבל אני חושבת שלבטל לחלוטין את היסוד של הסכמה של מי שמתגורר בדירה, זה מאוד-מאוד - - -
<דרור גרנית: לאנשים יש זכות לפרטיות, גם למתנדבים - - -
<שר-שלום ג'רבי: לא, לא.
<שר-שלום ג'רבי: אני בא מהצד שלהם.
<שר-שלום ג'רבי: אתה מתבלבל.
<שר-שלום ג'רבי: תאמין לי שאתה מתבלבל.
<שר-שלום ג'רבי: אני בא מהצד של המתנדבים, לא משום מקום אחר.
<שר-שלום ג'רבי: במצב עכשיו, אני יכול להראות לכם – לא רוצה להראות לכם – יש פיצוץ ובדירה יש ים של מים וים של נזילות, אני לא בטוח שיגידו לבנות: אל תסכימו שנבוא.
<שר-שלום ג'רבי: לא יודע.
<שר-שלום ג'רבי: אין לי מושג.
<שר-שלום ג'רבי: תבינו, יש כאן מגוון של עמותות והעמותות יגדלו ואני לא יודע מי יהיו העמותות.
<שר-שלום ג'רבי: אני מדבר מהצד של המשרת והמתנדבים.
<שר-שלום ג'רבי: לכן, אנחנו רוצים בטובתם, דרור - - -
<נעה בן שבת: - - - זהה לנוסח שהיה - - - זה אומר בכפוף להקבלת הסכמתם של כל המתנדבים המתגוררים בדירה - - -
<שר-שלום ג'רבי: זה עוד יותר גרוע.
שולי מועלם-רפאלי: זה עוד יותר גרוע.
שולי מועלם-רפאלי: היא ריככה את זה.
<נעה בן שבת: אבל אני מנסה - - - אנחנו ניסינו ללכת פה לקראת ולהגיד שאנחנו מבינים שהסכמה של כל המתנדבים ויכול להיות שהייתה לכם בעיה להשיג, אבל חובה שיהיה תיאום.
<שר-שלום ג'רבי: ואם הרכזת לא תרצה שנגיע?
<שר-שלום ג'רבי: אם רכזת לא תרצה שהבקר יגיע, מה אתה אומר, שלא?
<דוד פלבר: לנו חשוב, דעו לכם, שהתנאים בדירה יהיו נאותים ולכן חשוב לנו לאפשר לכם וגם לנציגים שלנו, בתיאום ולא בהפתעה ולא כמו פורצים – ממילא אין להם מפתחות.
<דוד פלבר: זה חייב להיות עם רכזת.
<דוד פלבר: אבל לראות שגם תנאי הבטיחות וגם - - -
שולי מועלם-רפאלי: זה לא תלוי - - -
שולי מועלם-רפאלי: - - - של רכזת - - - אי-אפשר שרכזת תגיד לבקר לא להיכנס.
אלי אלאלוף: אחד-אחד.
<דוד פלבר: אני יכול לומר מה קורה אצלנו היום.
<דוד פלבר: אני חושב שלדרור אולי יש איזו הסתייגות.
<דוד פלבר: יש לנו ולא מעט דירות שמופעלות באמצעות העמותות ואנחנו דורשים שיהיה מטף, שתהיה צפיפות מסוימת בחדרים, לדוגמה, לא יותר מ-2 בנות בחדר, ושיהיה מספר תאי שירותים ומקלחות ושיהיה - - -
אלי אלאלוף: בסדר, בסדר.
אלי אלאלוף: כל זה - - -
<דוד פלבר: - - - אנחנו רוצים להיכנס ונכנסים לדירות עם הרכזות - - -
<דוד פלבר: הרכזת באה עם מפתח - - -
אלי אלאלוף: אבל תיאום דרך הרכזת.
<שר-שלום ג'רבי: עושים תיאום דרך הרכזת.
<דוד פלבר: מה ששר-שלום אומר זה שהרכזת לא יכולה למנוע ובדרך כלל היא לא תעשה את זה.
<דוד פלבר: יש את המנכ"ל - - -
שולי מועלם-רפאלי: אבל אנחנו לא רוצים להשאיר את זה ליד המקרה, דוד.
שולי מועלם-רפאלי: אני חושבת שהמטרה שלך ושל כולנו שהבנות יגורו בתנאים טובים.
שולי מועלם-רפאלי: זו המטרה של כל העמותות גם - - -
<דוד פלבר: - - - בתיאום ולא בהסכמה.
שולי מועלם-רפאלי: - - - שתאזן בין הדברים.
<שר-שלום ג'רבי: דוד, אני חושב שאנחנו מדברים על אותו דבר ואני חושב שכולם מדברים על אותו דבר.
<שר-שלום ג'רבי: המנכ"ל בא כי יש תלונה חריפה של הבת.
<שר-שלום ג'רבי: הרכזת אומרת לך: אני לא יכולה שתבוא היום, יש לי חתונה או סבתא שלי בהיריון.
<שר-שלום ג'רבי: היא לא יכולה להגיד את זה.
<שר-שלום ג'רבי: היא יכולה לבוא והבקר או המפקח יכולים לבוא ולהיכנס לדירה, לראות שיש דברים חמורים.
<שר-שלום ג'רבי: כי אם אתה תהיה תלוי עכשיו ברכזת, לרכזת לא נוח שאתה מוצא בעיה.
<שר-שלום ג'רבי: אגב, מתי פונים אלינו?
<שר-שלום ג'רבי: תאמין לי, אחרי שכלו כל הקיצין ופנו ולא טיפלו - - -
אלי אלאלוף: אז מה ההצעה שלך, תכל'ס?
שולי מועלם-רפאלי: עם המתנדבים.
שולי מועלם-רפאלי: נרון.
<יואב ארבל: המתנדבים שגרים בדירה.
<יואב ארבל: זו סוגיה אחרת.
שולי מועלם-רפאלי: זה דבר חשוב מאוד.
<שר-שלום ג'רבי: - - - מתקשר לרכזת.
<שר-שלום ג'רבי: בקרת – קודם כל, זאת בחורה.
<שר-שלום ג'רבי: צריכים להבין, אנחנו מעמידים אישה שתיכנס לדירה, לא גבר.
<שר-שלום ג'רבי: שנהיה מסודרים כאן ונבין במה מדובר אצלנו ברשות בכל אופן.
<שר-שלום ג'רבי: היא צריכה להודיע לרכזת, לא כגנבים: אנחנו מגיעים ביום בשעה חמש לדירה.
<שר-שלום ג'רבי: היא צריכה את התיאום עם אחת מהבנות בדירה.
<קריאה: כל הבנות.
<שר-שלום ג'רבי: לא כל הבנות.
<שר-שלום ג'רבי: כי יש בנות שלא רוצות – אומרים לי כשמתקשרים אלי, הם לא אומרים את זה על דעת הבנות כי הבת מפחת או לא רוצה או לא נעים לה.
<שר-שלום ג'רבי: אני לא חושב שצריך את כולן.
<שר-שלום ג'רבי: מספיק - - -
אלי אלאלוף: נכנסים באמצעות הרכזת, ולא – באמצעות אחת הדיירות.
<שר-שלום ג'רבי: אנחנו מיידעים את הרכזת.
<שר-שלום ג'רבי: קודם כל, צריך ליידע את הרכזת.
<שר-שלום ג'רבי: צריך הסכמה של אחת – מישהו צריך לפתוח את הדלת.
אלי אלאלוף: נכנסים באמצעות הרכזת או בתיאום עם הרכזת.
אלי אלאלוף: במידה ולא – בתיאום עם אחת הדיירים.
<נעה בן שבת: הדיירות תמיד צריכות להסכים בגלל שהדיירות נמצאות שם בדירה.
<נעה בן שבת: זה שהרכזת תיכנס מתי שאתה רוצה - - -
אלי אלאלוף: ואם - - -
שולי מועלם-רפאלי: לא יכולים להגיד לדיירות - - -
<יואב ארבל: יש דירות עם 10, 12 בנות.
<יואב ארבל: את יכולה לקבל הסכמה של 12 בנות?
<נעה בן שבת: - - - לכן אני אומרת - - - מתקשרת, אני מבררת:
<נעה בן שבת: האם נוח לכן שנגיע ביום רביעי בשעה ארבע אחרי הצהריים?
אלי אלאלוף: ידעיה, בבקשה.
<ידעיה לוין: צריך בהסכמת הרכזת.
<ידעיה לוין: בהסכמה או בוודאי בתיאום כדי שהיא תהיה.
<ידעיה לוין: אני באופן אישי כמנכ"ל עמותה, לא נכנסתי מעולם לדירות שירות לאומי.
<ידעיה לוין: אני לא נכנס.
<ידעיה לוין: אני שומר על צניעותן של הבנות ועל מקומן.
<ידעיה לוין: למעט עובדי דיור, עובדים שמתפעלים את הדירות, מתקנים, אנשי מקצוע, גברים לא נכנסים.
<ידעיה לוין: זו נקודה ראשונה.
<ידעיה לוין: נקודה שנייה, גם אם יש הסכמה של בת אחת והבנות האחרות אפילו אולי לא יודעות מזה, בעיני יש כאן פגיעה בפרטיות של הבנות.
<ידעיה לוין: לכן, אני חושב שצריך הסכמה - - -
אלי אלאלוף: אני חושב שאתם מביאים איזה דוקטורט.
אלי אלאלוף: יש בעיה בדירה, צריך להיכנס – שלום על ישראל.
אלי אלאלוף: מה זה - - -
<ידעיה לוין: אם יש בעיה של דירה, בראש ובראשונה זו אחריות שלנו לטפל בה.
אלי אלאלוף: בבקשה, אז תטפלו.
שולי מועלם-רפאלי: מצוין, מצוין.
<שר-שלום ג'רבי: מצוין.
<שר-שלום ג'רבי: אז לא יגיעו אלינו.
<שר-שלום ג'רבי: אתה אומר נכון.
<שר-שלום ג'רבי: אבל תמיד תזכור שיש חוץ ממך עוד 6 עמותות ואולי יהיו יותר.
<שר-שלום ג'רבי: אז אתה מטפל מצוין, ואחרים אולי לא מטפלים.
<שר-שלום ג'רבי: אז אם אצלך אין תלונות – טוב מאוד.
<שר-שלום ג'רבי: הראייה שפונים אלינו.
<שר-שלום ג'רבי: אם היה מטופל ומתוקן - - -
אלי אלאלוף: במעונות הסטודנטים באוניברסיטה, מחזיקים את כל המפתחות של כל החדרים.
<ידעיה לוין: גם אנחנו מחזיקים את כל המפתחות של כולם.
אלי אלאלוף: אז או שבאמצעות הרכזת או באמצעות הודעה לאחד הדיירות.
<ידעיה לוין: אני גם מצפה שאם הרכזת לא יכולה לבוא באותו יום, ודחוף לעשות את הבקרה באותו – אז יש מנהלת, יש רכזת מחליפה.
<ידעיה לוין: יש מי שיגיע אותם.
<ידעיה לוין: מה הבעיה?
<שר-שלום ג'רבי: תנחה אותם.
<שר-שלום ג'רבי: אתה יכול גם לבוא.
<שר-שלום ג'רבי: אין בעיה בכלל.
<שר-שלום ג'רבי: אנחנו נשמח אם יבואו - - -
אלי אלאלוף: בואו - - -
<נעה בן שבת: אני גם לא רואה מה הבעיה כי המטרה היא, כאמור, לבדוק את התאמת הדירה לכללים.
<נעה בן שבת: זה צריך להיות במועד סביר, צריך להיות מתואם מראש עם המתנדבים המתגוררים בדירה - - -
שולי מועלם-רפאלי: אולי עם אחד המתנדבים, נעה.
שולי מועלם-רפאלי: נעה, בדירות שירות יש 12 בנות.
שולי מועלם-רפאלי: זה אומר שלא תיכנסי אף פעם עם בקר לדירה.
שולי מועלם-רפאלי: - - - ביום ראשון יוספה לא יכולה, ביום שני שאולה לא יכולה.
שולי מועלם-רפאלי: בחודש הבא זרובבלה לא יכולה.
שולי מועלם-רפאלי: חברים - - -
<דרור גרנית: חברת הכנסת מועלם, אני רוצה להציג את הנקודה המרכזית - - -
אלי אלאלוף: אל תציג.
אלי אלאלוף: רק פתרון.
<דרור גרנית: אני חושב שהנוסח משקף נכונה את האיזונים הדרושים.
אלי אלאלוף: מה, לתאם עם כל הבנות?
שולי מועלם-רפאלי: זה לא "תתאמי".
שולי מועלם-רפאלי: תודיעי זה לא תתאמי.
מיקי לוי: למה צריך להיות - - -
שולי מועלם-רפאלי: וגם למשל, האם - - -
<דרור גרנית: כי אתה פוגע בפרטיותן.
<דרור גרנית: אתה נכנס לחלל המגורים והמחיה שלהן.
שולי מועלם-רפאלי: דרור, הנה הלכתי אתך, אבל צריך למסמר את זה בזמן - - -
אלי אלאלוף: ואם יש ברוֹך בחדר, ואם יש ברוֹך בדירה הזאת, אתם תחכו?
אלי אלאלוף: אם יש ברוֹך בדירה הזאת שהוא לא רק צינור, מה, לא נכנסים?
<נעה בן שבת: הברוֹך הוא בעיה של הגוף המוכר - - - פה זה לא הפיקוח.
<נעה בן שבת: אנחנו מדברים פה על פיקוח: רוצים לבדוק.
<נעה בן שבת: בדירה מסוימת שמעתם תלונות ואתם באים לבדוק.
<נעה בן שבת: זה לא שהתפוצץ עכשיו הדוד.
<קריאה: יבוא הבקר לבדוק את המים?
<נעה בן שבת: אז הבנות לא יסרבו לתאם - - -
<שר-שלום ג'רבי: הם יבואו לראות, קודם כל, שזה נכון - - - אתם עושים טעות, לדעתי.